Mavrikii

Mavrikii ( [moˈʁis], "Māriśasa", [mɔˈʁis, moʁis], [məˈrɪʃ(i)əs, mɔːˈrɪʃ(i)əs]), täuz' oficialine nimituz — Mavrikijan Tazovaldkund (mavrikijan kelel: "Repiblik Moris" [ʁepib'lik moˈʁis], [ʁe.py.bˈlik də mɔˈʁis], [rɪˈpʌblɪk ɒv məˈrɪʃ(i)əs]), om sar'hine valdkund Päivnouzmaižes Afrikas. Pälidn da kaikiš suremb lidn om Port Lui.
Istorii.
Vn 1968 keväz'kun 12. päiväl Mavrikii tedištoiti ičeze ripmatomudes Sures Britanijaspäi. Sil-žo päiväl nügüdläine Konstitucii tuli väghe.
Geografijan andmused.
Ümbärtud korallrifil Mavrikii sijadase 900 kilometras päivnouzmpolehe Madagaskaran keskusespäi ühtennimižel sarel (valdkundan tobj pala, 1865 km²) da penil sarištoil. Kaik ned mülüdas Maskarenan sarihe vulkaniženke augotižlibundanke.
Matkad Mavrikii-sarespäi francižhe Reün'jon-sarhesai om 200 km suvipäivlaskmpolehe, Indijhasai — läz 3950 km pohjoižpäivnouzmpolehe. Mavrikijan randad lainištab Indine valdmeri 177 km randanpirdanke.
Kaikiš korktemb čokkoim om Piton-mägi, 828 m meren pindan päl. Sadad jogid jokstas Mavrikii-saredme.
Klimat om tropine neps mussonine. Vodes om lühüd kuiv sezon (sügüz'ku-kül'mku). Voz'aigoiden vajehtuz om olmas, no kaikiden kaclemižen voziden lämuden minimum om +10 C°. Vodes paneb sadegid 900 mm randpolel, 1500 mm mägištol. Merelahtiden randištoil keskmäine lämuz om +22..+27 C° vodes läbi.
Londuseližed varad oma kala i väghine mahuz.
Politine sistem.
Ohjandusen form om unitarine parlamentine tazovaldkund. Valdkundan da ohjastusen pämez' om prezident (, ). Parlamentan ühtnijad valitas händast videks vodeks päministran nevondan mödhe, strokuiden lugu om röunatusita, no vaiše kaks' prezidentad seičemespäi ištuiba kahtenden strokun palad. Üks' varaprezident om prezidentale abuhu. Prezidentan rezidencii ( «Valdkundaline pert'») sijadase Port Luin ezilidnas, Mok-küläs.
Käskusenandai tobmuz om üks'kodine parlament. Se om Nacionaline Suim (, ) 70 ezitajanke videks vodeks, heiden keskes 62 — kaiken rahvahan valičendümbrikoišpäi, kahesa — pandud valičemižlaudkundal vähembusiden ezitajad.
Mavrikijan päjärgvaličendad oliba vn 2019 7. päiväl kül'mkud, sidä kesken änestadihe parlamentan ühtnijoid. Prezidentan valičendad oliba parlamentas vn 2019 2. päiväl tal'vkud, Pritviradžsing Ropun sai vägestust da radab prezidentan siš-žo päiväspäi. Pravind Džagnot om päministran vn 2017 vilukun 23. päiväspäi.
Administrativiž-territorialine jagand.
   "Kacu kirjutuz: Mavrikijan administrativiž-territorialine jagand."
Mavrikii jagase ühesaks ümbrikoks (kaik ned oma Mavrikii-sarel) da koumeks rippujaks territorijaks (pened sarištod da sared).
Eläjad.
Mavrikijas elädas mavrikijalaižed. Vn 2014 heinkus valdkundan ristitišt oli 1,261,208 eläjad. Kaikiš suremb valdkundan ristitišt om nügüd'.
Uskondan mödhe (2011): induistad — 48,5 %, riman katolikad — 26,3 %, toižed hristanuskojad — 6,4 %, islamanuskojad — 17,3 %, toižed uskojad — 0,6 %, religijatomad — 0,7 %, märhapanendata — 0,2 %.
Toižed znamasižed lidnad (enamba 80 tuh. ristituid vl 2010, surembaspäi penembha): Bo Bassen — Roz Hill, Vakoa-Feniks, Kurepipe, Katr-Born. Kaik om 20 lidnad enamba mi kümne tuhad eläjidenke.
Ižanduz.
Mavrikii om šingotai industrialine valdkund, keskmäižen šingotesen, Afrikan elokahambiš maišpäi. Vl 2024 valdkundan nominaline kogosüdäiprodukt oli 16,36 mlrd. US$ ekvivalentas (133. sija mail'mas; US$12,973 ühtele hengele, 69. sija) vai 40,47 mlrd. US$ tazostadud ostmižmahtusen mödhe (136. sija; US$32,094 ühtele hengele, 60. sija). Ižandusen alused oma maižanduz (sahar, kala, puvill), tavaroiden eksport, finansižed holitišed, turizm. Industrijan päsarakod oma kaivuztegimišt, metallan ümbriradmižen produkcii, mašinansauvomine (päiči elektrotehništ), transportmašiništon pästand, himine, tekstiline i sobiden omblend, sömtegimišt (saharan ümbriradmine, rom). Finansine voz' zavodiše 1. heinkud.
Kogosüdäiproduktan palad (2017): maižanduz 4,0 %, tegimišt 21,8 %, holitišiden sfer 74,1 %. Radajiden järgenduz sektoroidme (vn 2014 andmused): maižanduz 8,0 %, tegimišt 29,8 %, holitišiden sfer 62,2 %.
Valdkundan päeksport om sobad da alused puvillaspäi (läz 40 %), kala (15 %), sahar (12 %); toine eksport — alüminii, diamantad, zelläd, parfümerii. Importan tavarad oma tegimišton produkcii, kapitaline mašiništ, söndtavarad, kivivoin ümbriradmižen produktad, himikalijad. Vl 2017 import ületi eksportad läz kahthe kerdha. Irdpol'žen torguindan päižed partnörad (2017) oma Evropan Ühtištusen valdkundad (Mavrikijan eksportan 28,5 %), sen paloin Francii (importan 11,1 %); Suviafrikan Tazovaldkund (eksportan 9 % i importan 9,7 %), Indii (Mavrikijan importan 17,9 %), Kitai (importan 15,7 %), Amerikan Ühtenzoittud Valdkundad (eksportan 12,5 %), Sur' Britanii (eksportan 12 %), Madagaskar (eksportan 6,7 %).